Մեր սիրտը

«Մեր սիրտը» (),  խորհրդային գեղարվեստական ֆիլմ, որը նկարահանել է Ալեքսանդր Ստոլպերը 1946 թվականին «Մոսֆիլմ» կինոստուդիայում։ Թողարկվել է 1947 թվականի ապրիլի 16-ին։

Սյուժե 
Ֆիլմը պատմում է Հայրենական մեծ պատերազմի տարիներին խորհրդային ավիացիոն արդյունաբերության աշխատողների նորարարության մասին։

Օդաչու Սաշա Սամոխինը կռվում է առաջնագծում և մշակում օդային մարտեր վարելու նոր մարտավարություն։ Մոսկվայից հեռու տեղակայված քաղաքում կոնստրուկտոր Կազակովի ղեկավարությամբ ավիացիոն գործարանում նոր գերարագ օդանավ է նախագծվում։ Երբ Մոսկվայում թույլ են տալիս հավաքել այդ ինքնաթիռը, նրա փորձարկման համար թիկունք է ժամանում կործանիչ ինքնաթիռի օդաչու Սամոխինը, որն արդեն Խորհրդային Միության հերոս է դարձել։ Նրան ոչ պարտադիր թվացող գործուղումը նրան դուրս է բերում ինքնավստահության սովորական վիճակից։ Բայց նոր ինքնաթիռի նախագիծը գրավում է Սամոխինին, և նա ընդգրկվում է գործարանի լարված աշխատանքի մեջ։

Դերերում 
 Միխայիլ Կուզնեցով – Ալեքսանդր Վասիլևիչ Սամոխին, կործանիչ ինքնաթիռի օդաչու
 Վլադիմիր Դրուժնիկով – Սերգեյ Միտրոֆանովիչ Կազակով, ավիակոնստրուկտոր
 Նինա Զորսկայա – Օլգա Պետրովնա Կորնեևա
 Վիկտորյա Գերմանովա – Վարվառա Իվանովնա
 Յուրի Լյուբիմով – Յակով Լապշին, կործանիչ ինքնաթիռի օդաչու, «Սամոխինի օդային ստվեր»
 Անդրեյ Պետրով – Անդրեյ Գուսենկո, «Գուս», կործանիչ ինքնաթիռի օդաչու
 Վասիլի Զայչիկով – Պոտապիչ, ավիակոնստրուկտոր
 Նինա Արխիպովա – Կատյա, ուսուցչուհի
 Ալեքսանդր Խանով – ''Զուրով, գնդապետ

Նկարահանող խումբ 
 Սցենարի հեղինակներ Եվգենի Գաբրիլովիչ, Բորիս Գալին, Նիկոլայ Դենիսով
 Բեմադրող ռեժիսոր՝ Ալեքսանդր Ստոլպեր
 Բեմադրող օպերատոր՝ Վալենտին Պավլով, Սերգեյ Ուրալովի մասնակցությամբ
 Բեմադրող նկարիչ՝ Իոսիֆ Շպինել
 Կոմպոզիտոր՝ Նիկոլայ Կրյուկով

Ծանոթագրություններ

Արտաքին հղումներ 
 «Наше сердце». Шедевры старого кино / Телеканал «Россия – Культура» 

Խորհրդային ֆիլմեր
1946 ֆիլմեր
Ռուսերեն ֆիլմեր
«Մոսֆիլմ» ստուդիայի ֆիլմեր
Խորհրդային սև-սպիտակ ֆիլմեր
Խորհրդային դրամա ֆիլմեր